钦定古今图书集成/理学汇编/学行典/第003卷 > 周子通书 > 《志学章》
## 钦定古今图书集成/理学汇编/学行典/第003卷 > 周子通书 > 《志学章》

《圣希天》，贤希圣，士希贤。

〈注〉希，望也。

《伊尹》《颜渊》，大贤也。伊尹耻其君不为尧舜，一夫不得
其所，若挞于市。颜渊“不迁怒，不贰过，三月不违仁。”

〈注〉皆贤人之事也。

志伊尹之所志，学颜子之所学。

〈注〉此言“士希贤也。”

“过则圣，及则贤”，不及则亦不失于令名。

〈注〉三者随其所用之浅深，以为所至之近远。“不失令名”，以其有为善之实也。